Et skur ved børnehaven og en dus ved Tornhøjskolen i Aalborg Øst brød onsdag aften ud i brand. - Cykelskuret er udbrændt efter branden, som måske er påsat, da det er et usædvanligt sted for en brand, siger vagtchef ved Nordjyllands Politi Per Vagn Jørgensen til TV2/Nord. Børnehaven og den dus, der ligger i forlængelse af Tornhøjskolen, tog ikke skade af branden. Beredsskabscenter Aalborg blev tilkaldt klokken 21.25 og fik hurtigt stoppet branden. Nu venter så den videre efterforskning i sagen, men vagtchef Per Vagn oplyser, at de umiddelbart ikke har nogle spor at gå efter på indeværende tidspunkt.
Et skur ved en børnehave er udbrændt efter en brand i aftes. Nordjyllands Politi vurderer, at der måske er tale om endnu en påsat brand i Aalborg Øst.